1. melléklet

TÁJÉKOZTATÓ

a szociális célú tűzifajuttatás igényléséhez

A szociális célú tűzifajuttatás iránti kérelmet a rendelet mellékletében elfogadott **formanyomtatványon 2022. december 31. napjáig lehet benyújtani.** Ha határidő utolsó napja, olyan nap, amelyen a hivatalban a munka szünetel, akkor a határidő a legközelebbi munkanapon jár le. A határidő elmulasztása jogvesztő!

**Szociális célú tűzifa juttatásra az a kérelmező jogosult,**

* 1. aki legalább tizenkét hónapja életvitelszerűen Miháld község közigazgatási területén él és állandó bejelentett lakóhellyel, vagy tartózkodási hellyel rendelkezik;
  2. akinek háztartásában együtt élő személyek egy főre jutó nettó jövedelme nem haladja meg az öregségi nyugdíj mindenkori legkisebb összegének a 400 %-át (114.000,- Ft), egyedül élő esetén az öregségi nyugdíj mindenkori legkisebb összegének a 450 %-át; (128.250,-Ft)
  3. a kérelem elbírálása során előnyt élvez, aki:
     + az Szt. szerint aktív korúak ellátásában, időskorúak járadékában, vagy – tekintet nélkül annak természetbeni vagy pénzbeni formában történő nyújtására – települési támogatásban részesül,
     + a Gyvt.-ben szabályozott halmozottan hátrányos helyzetű gyermeket nevel,
     + kiskorú gyermeket nevel,
     + egyedül élő időskorú.
     + aki rendezett lakókörnyezetet tart fenn.
     + akinek helyi adótartozása nincs.
  4. Szociális célú tűzifajuttatásban csak az részesülhet, aki a lakásának a fűtését fatüzelésre alkalmas tüzelőberendezéssel biztosítja.
  5. Szociális célú tűzifajuttatás ugyanazon lakásra vonatkozóan csak egy jogosultnak állapítható meg, függetlenül a lakásban élő személyek és a háztartások számától. Külön lakásnak kell tekinteni a társbérletet, az albérletet és a jogerős bírói határozattal megosztott lakás lakrészeit.

**A kérelemhez csatolandó dokumentumok:**

* Kérelmező és a vele közös háztartásban élők jövedelmének igazolására szolgáló jövedelemigazolások, nyugdíjfolyósító igazolása az ellátásról, jövedelem hiányában NAV adóigazolás.
* Kérelmező és a vele közös háztartásban élők igazolása arról, hogy helyi adótartozása nincs.
* Munkaügyi Központ regisztrációs igazolása.

Felhívjuk a kérelmezők figyelmét, hogy a szociális tűzifa iránti **kérelem a csatolandó mellékletek hiányában érdemben nem bírálható el!**

Tájékoztatjuk a kérelmezőket, hogy tűzifa juttatás

* egy háztartásban csak egy személynek,
* legfeljebb 5 erdei m3 mennyiségben,
* egy fűtési idényben csak egy alkalommal,
* kizárólag természetbeni ellátás formájában állapítható meg.

**Szociális célú tűzifa juttatásra nem jogosult az a kérelmező,**

* aki erdőgazdálkodó vagy erdőtulajdonos, és az elmúlt két évben fakitermelést végzett, illetve
* azon ingatlan vonatkozásában, amely tűzifával nem fűthető.
* Az üresen álló, nem lakott ingatlanra, amelyben életvitelszerűen senki sem él, a támogatás nem kérhető. Az ingatlanban való életvitelszerű tartózkodást a Hivatal környezettanulmány felvétele mellett ellenőrizheti.

**A szociális célú tűzifa készlet kimerülése esetében a kérelmet el kell utasítani**.